CELEX: 62010TN0292
Language: fi
Date: 2010-07-01 00:00:00
Title: Asia T-292/10: Kanne 1.7.2010 — Monty Program v. komissio

25.9.2010   
            
            
               FI
            
            
               Euroopan unionin virallinen lehti
            
            
               C 260/15
            
         Kanne 1.7.2010 — Monty Program v. komissio
   (Asia T-292/10)
   ()
   2010/C 260/21
   Oikeudenkäyntikieli: englanti
   
      Asianosaiset
   
   
      Kantaja: Monty Program AB (Tuusula, Suomi) (edustajat: asianajaja H. Anttilainen-Mochnacz ja solicitor C. Pouncey)
   
      Vastaaja: Euroopan komissio
   
      Vaatimukset
   
   
               —
            
            
               komission asiassa COMP/M.5529 — Oracle/Sun Microsystems, 21.1.2010 tekemän päätöksen nro K(2010) 142 lopull. 1 artikla on kumottava ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteellaan kantaja vaatii SEUT 263 artiklan mukaisesti komission asiassa COMP/M.5529 — Oracle/Sun Microsystems, 21.1.2010 tekemän päätöksen nro K(2010) 142 lopull., jolla se, että Oracle Corporation hankki yksinomaisen määräysvallan Sun Microsystemsissä, todettiin yhteismarkkinoille ja ETA-sopimuksen toimintaan soveltuvaksi neuvoston asetuksen (EY) N:o 139/2004 (1) mukaisesti, 1 artiklan kumoamista.
   Vaatimustensa tueksi kantaja esittää seuraavat perusteet:
   
                
            
            
               Kantaja väittää ensinnäkin, että komissio arvioi virheellisesti Oraclen sitoumusten luonnetta ja rikkoi näin ollen EY:n sulautuma-asetuksen 2 artiklaa ja komission tiedonantoa korjaustoimenpiteistä. (2) Kantaja katsoo, että kun komissio luokitteli virheellisesti Oraclen kymmenen sitoumusta tulevasta toiminnasta uusiksi tosiseikoiksi, jotka mahdollistivat kaikkien kilpailuongelmien poistamisen ja ehdottoman hyväksymispäätöksen, se teki oikeudellisen virheen.
            
         
                
            
            
               Kantaja väittää toiseksi, että kun komissio ei soveltanut tiedonantoaan korjaustoimenpiteistä ja kun se ei näin ollen tehnyt markkinaselvitystä sitoumuksista se loukkasi sekä olennaisia menettelysääntöjä että kantajan perusteltua luottamusta epäämällä tältä mahdollisuuden ilmaista muodollisesti kantansa Oraclen sitoumuksista.
            
         
                
            
            
               Lisäksi kun komissio luokitteli Oraclen sitoumukset uusiksi tosiseikoiksi pikemminkin kuin sitoumuksiksi, se syyllistyi harkintavaltansa väärinkäyttöön.
            
         
                
            
            
               Komissio rikkoi kolmanneksi EY:n sulautuma-asetuksen 2 artiklaa, koska se arvioi virheellisesti Oraclen sitoumusten vaikutukset sulautuman jälkeen ja näin tekemällä jätti noudattamatta sille EU-oikeudessa asetettua todistustaakkaa, jolloin se syyllistyi ilmeiseen arviointivirheeseen. Komissio teki näin ollen oikeudellisen virheen tekemällä hyväksymispäätöksen EY:n sulautuma-asetuksen 2 artiklan mukaisesti.
            
         
                
            
            
               Kantaja väittää lopuksi, että komissio teki ilmeisen arviointivirheen arvioidessaan kilpailupainetta, jonka muut avoimen lähdekoodin kilpailijat aiheuttavat Oraclelle sulautuman jälkeen. Komissio erehtyi arvioinnissaan, jonka mukaan siinäkin tapauksessa, että Oracle poistaa MySQL:n (Sun Microsystemsin tärkein tietokantaohjelmistotuote) markkinoilta sulautuman jälkeen, muut avoimen lähdekoodin tietokantojen myyjät korvaisivat MySQL:n aiheuttaman kilpailupaineen.
            
         
      (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EY:n sulautuma-asetus) (EYVL L 24, s. 1)
   
      (2)  Komission tiedonanto neuvoston asetuksen (EY) N:o 139/2004 ja komission asetuksen (EY) N:o 802/2004 mukaan hyväksyttävistä korjaustoimenpiteistä (EUVL C 267, s. 1)